Държавен вестник, бр. 95, 2016 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  95
„Приложение № 2 
към чл. 34, ал. 3
Защита срещу топлинни въздействия
Това приложение въвежда основните тек-
стове от европейския хармонизиращ документ 
HD 60364-4-42:2011 „Електрически уредби за 
ниско напрежение. Част 4-42: Защити за без­
опасност – Защита срещу топлинни въздействия“ 
и определя изисквания за защита срещу:
а) запалване, горене или повреждане на мате-
риали и изгаряния, причинени от използването 
на електрооборудване;
б) разпространение на пламъци, изходящи от 
електрическа уредба към други намиращи се в 
близост места, отделени с прегради;
в) влошаване на сигурността на работата на 
електрооборудване, включително на системите 
за осигуряване на безопасност.
Хората, домашните животни и имуществото 
трябва да бъдат защитени от увреждане или 
унищожаване, причинени от въздействие на 
топлина или огън, които могат да възникнат 
или да се разпространяват от електрическите 
уредби, като се отчитат изискванията на това 
приложение и инструкциите на производителите 
на електрооборудването.
1. Защита срещу пожар, предизвикан от 
електрооборудване
1.1. Топлината, отделяна от електрооборуд-
ването, не трябва да създава опасност или да 
оказва вредно въздействие на близко разположени 
фиксирани материали или върху материали, ко-
ито могат да бъдат разположени в съседство до 
електрооборудването. Увреждане, унищожаване 
или възпламеняване могат да бъдат предизвикани 
от следните въздействия:
а) акумулиране на топлина, излъчване на 
топлина, нагорещени елементи;
б) влошаване на функциите за безопасност 
на електрооборудването, например на защитни 
устройства, като комутационни апарати, термо-
регулатори, термоограничители, уплътнители в 
местата на навлизане на кабели и проводници;
в) свръхтокове;
г) дефекти на изолация;
д) електрически дъги;
е) токове с висши хармоници;
ж) попадения на мълнии;
з) повишено напрежение (свръхнапрежение);
и) неправилен избор или инсталиране на 
електрооборудване.
Указанията на производителите за изпълнение 
на инсталирането трябва да бъдат отчетени и 
правилно приложени.
1.2. Когато температурата на повърхността 
на стационарно електрооборудване може да 
достигне стойности, предизвикващи опасност 
от пожар за близко разположени материали, 
електрооборудването трябва да бъде:
а) инсталирано на повърхност или затворено 
в обвивка, изпълнени от продукти с клас по 
реакция на огън не по-нисък от А2, или
б) разделено от елементите на строителната 
конструкция, изпълнени от продукти с класове 
по реакция на огън B, C, D, E и F, посредством 
подложки от продукти с клас по реакция на 
огън не по-нисък от А2 и дебелина най-малко 3 
mm, излизащи извън контурите на оборудването 
най-малко 10 mm, или
в) инсталирано на достатъчно разстояние 
от който и да е материал, чието съхраняване 
може да бъде компрометирано от такива тем-
ператури, позволяващо безопасно разсейване 
на топлината, при това опорните конструкции 
на електрооборудването трябва да са с ниска 
топлинна проводимост.
1.3. Постоянно инсталираното електрообо-
рудване, при нормалната работа на което може 
да се получават дъги или искри, трябва да бъде:
а) напълно затворено в обвивка от дъгоус-
тойчив материал, или
б) разделено от конструктивните елементи, 
върху които излъчването може да окаже неблаго-
приятно въздействие, чрез екрани от дъгоустойчив 
материал с клас по реакция на огън не по-нисък 
от А2, с ниска топлопроводимост и подходяща 
дебелина за осигуряване на механична якост, или
в) инсталирано на достатъчно разстояние от 
конструктивните елементи, върху които излъчва-
нето може да окаже неблагоприятно въздействие, 
позволявайки сигурно гасене на дъгата.
1.4. Неподвижно инсталирано електрообо-
рудване, което предизвиква концентриране на 
топлина, трябва да е разположено на достатъчно 
разстояние от който и да е стационарен обект 
или елемент на строителната конструкция така, 
че при нормални условия да не ги подлага на 
въздействие на опасна температура, например 
температура, по-висока от температурата на 
самовъзпламеняване.
1.5. Когато различно електрооборудване, ин-
сталирано в едно и също място, съдържа горима 
течност в значително количество, трябва да се 
вземат съответни защитни мерки за предотвра-
тяване разпространението на запалена течност и 
на продукти от горенето на течността съгласно 
раздел II на глава четиринадесета от Наредба 
№ Iз-1971 от 2009 г. за строително-технически 
правила и норми за осигуряване на безопасност 
при пожар.
1.6. Ограждения, разполагани около елек-
трооборудването по време на въвеждането му в 
действие, трябва да имат огнеустойчивост, съот-
ветстваща на най-високата температура, която 
може да създаде електрооборудването, съобразно 
указанията на производителя или проектанта. 
Продукти с класове по реакция на огън В, 
С, D, Е, F не са подходящи за изработването 
на такива ограждения, освен ако са взети пре-
вантивни мерки срещу запалване – например 
покритие с продукти с клас по реакция на огън 
не по-нисък от А2 и с ниска топлопроводимост.
2. Мерки за защита при конкретни рискове 
от пожар
2.1. Общи положения